CELEX: 62017CN0214
Language: hr
Date: 2017-04-25 00:00:00
Title: Predmet C-214/17: Zahtjev za prethodnu odluku koji je 25. travnja 2017. uputio Oberster Gerichtshof (Austrija) – Alexander Mölk protiv Valentine Mölk

28.8.2017   
            
            
               HR
            
            
               Službeni list Europske unije
            
            
               C 283/14
            
         Zahtjev za prethodnu odluku koji je 25. travnja 2017. uputio Oberster Gerichtshof (Austrija) – Alexander Mölk protiv Valentine Mölk
   (Predmet C-214/17)
   (2017/C 283/19)
   Jezik postupka: njemački
   
      Sud koji je uputio zahtjev
   
   Oberster Gerichtshof
   
      Stranke glavnog postupka
   
   
      Podnositelj zahtjeva: Alexander Mölk
   
      Druga stranka u postupku: Valentina Mölk
   
      Prethodna pitanja
   
   
               1.
            
            
               Treba li članak 4. stavak 3. u vezi s člankom 3. Haškog protokola o pravu mjerodavnom za obveze uzdržavanja iz 2007. tumačiti na način da je za zahtjev dužnika uzdržavanja za snižavanje pravomoćno utvrđenog iznosa uzdržavanja zbog promjena visine ukupnih primanja mjerodavno pravo države u kojoj vjerovnik uzdržavanja ima uobičajeno boravište i ako je iznos uzdržavanja koji je dužnik do sada plaćao na zahtjev uzdržavane osobe prema članku 3. stavku 4. Haškog protokola o pravu mjerodavnom za obveze uzdržavanja iz 2007. utvrdio sud prema pravu države u kojoj dužnik uzdržavanja ima nepromijenjeno uobičajeno boravište?
               U slučaju pozitivnog odgovora na prvo pitanje:
            
         
               2.
            
            
               Treba li članak 4. stavak 3. Haškog protokola o pravu mjerodavnom za obveze uzdržavanja iz 2007. tumačiti na način da vjerovnik uzdržavanja „pokreće” postupak pred nadležnim tijelom države u kojoj dužnik uzdržavanja ima uobičajeno boravište i time što se osporavanjem merituma upušta u postupak koji je dužnik uzdržavanja pokrenuo pred tim tijelom u smislu članka 5. Uredbe Vijeća (EZ) br. 4/2009 od 18. prosinca 2008. o nadležnosti, mjerodavnom pravu, priznavanju i izvršenju sudskih odluka te suradnji u stvarima koje se odnose na obvezu uzdržavanja (1)?
            
         
      (1)  SL L 7, str. 1.; SL, posebno izdanje na hrvatskom jeziku, poglavlje 19., svezak 5., str. 138.